ಜಗತ್ತಿನ ಏಳು ಅದ್ಭುತಗಳ ಉಗಮವು ಹೆರೋಡೋಟಸ್ (೪೮೪ ಕ್ರಿ.ಪೂ – ೪೨೫ ಕ್ರಿ.ಪೂ.) ಮತ್ತು ಕ್ಯಾಲಿಮ್ಯಾಕಸ್ (೩೦೫ ಕ್ರಿ.ಪೂ – ೨೪೦ ಕ್ರಿ.ಪೂ) ರಿಂದ ಪ್ರಾರಂಭಗೊಳ್ಳುತ್ತದೆ. ಇವರು ರಚಿಸಿದ್ದ ಪಟ್ಟಿಗಳಲ್ಲಿ ಗೀಝಾದ ಪಿರಮಿಡ್, ಬ್ಯಾಬಿಲೋನ್‌ನ ತೂಗು ಉದ್ಯಾನಗಳು, ಒಲಂಪಿಯಾದಲ್ಲಿನ ಝ್ಯೂಯಸ್‌ನ ಪ್ರತಿಮೆ, ಎಫೆಸೂಸ್ ನಲ್ಲಿನ ಆರ್ಟೆಮಿಸ್‌ನ ದೇವಾಲಯ, ಹ್ಯಾಲಿಕಾರ್ನಸಸ್ ನಲ್ಲಿನ ಮೌಸೋಲಸ್‌ನ ಮೌಸೋಲಮ್, ರೋಡ್ಸ್‌ನ ಕೊಲೋಸಸ್ ಮತ್ತು ಅಲೆಕ್ಸಾಂಡ್ರಿಯಾದ ಲೈಟ್‌ಹೌಸ್‌ಗಳನ್ನು ಒಳಗೊಂಡಿದೆ.ಮಹತ್ವದ ಗೀಝಾದ ಪಿರಮಿಡ್ ಮಾತ್ರ ಇನ್ನೂ ಉಳಿದಿದೆ. ಉಳಿದ ಆರು ಭೂಕಂಪ, ಅಗ್ನಿದುರಂತ, ಅಥವಾ ಇತರ ಕಾರಣಗಳಿಂದ ನಾಶವಾಗಿವೆ.